ai4bharat/Pralekha huggingface dataset:
कार्मिक, लोक शिकायत एवं पेंशन मंत्रालय
डीएआरपीजी के सचिव, डॉ.के.शिवाजी ने भारतीय तकनीकी और आर्थिक सहयोग  के राष्ट्रीय सुशासन केंद्र  की कोविड-19 पर दो दिवसीय कार्यशाला- अंतरराष्ट्रीय प्रशासनिक अधिकारियों के लिए महामारी में सुशासन प्रक्रियाऐं- पर अपना समापन संबोधन दिया
कहा- भारत की राष्ट्रव्यापी सुसंगत, समन्वित और सामूहिक रणनीति स्पष्ट और समयानुकूल रही है
भारत की विविध लेकिन राज्यों की स्थानीय रूप से उपयुक्त सूक्ष्म रणनीतियां प्रभावी रही है: डॉ.के. शिवाजी
प्रशासनिक सुधार और लोक शिकायत विभाग के सचिव डॉ.के. शिवाजी ने 19 जून, 2020 को वेबिनार के माध्यम से कोविड-19 पर आईटीईसी-एनसीजीसी की दो दिवसीय कार्यशाला- महामारी में सुशासन प्रक्रियाऐं- पर दूसरे दिन अपने समापन संबोधन में कहा कि भारत ने कोरोना वायरस से लड़ने के लिए सभी राज्य सरकारों के समन्वय के साथ एक राष्ट्रव्यापी सुसंगत, समन्वित और सामूहिक रणनीति अपनाई है। उन्होंने कहा कि आरएएफ  मॉडल के माध्यम से मामलों का जल्द पता लगाने के अलावा समूह कंटेनमैंट रणनीति के साथ सोशल डिस्टेंसिंग पर भी ध्यान केंद्रित किया गया है। सरकार के 20 ट्रिलियन रुपए के आर्थिक आत्मनिर्भर पैकेज की मदद से समावेशी आर्थिक विकास को शीघ्र ही फिर से पटरी पर लाने की उम्मीद के साथ कार्य सुचारू रूप से जारी है। उन्होंने कहा कि राज्यों ने विविध लेकिन स्थानीय रूप से उपयुक्त सूक्ष्म रणनीतियों को अपनाया है जैसे केरल, उत्तर प्रदेश, सिक्किम, ओडिशा और महाराष्ट्र मॉडल में स्पष्ट रूप से इसे देखा जा सकता है। डिजिटल सेवाओं और टेलीमेडिसिन के प्रसार एवं सार्वजनिक सेवाओं के वितरण को सुनिश्चित करते हुए इस महामारी से लड़ने में डिजिटल तैयारी और डिजिटल बुनियादी ढाँचा बहुत उपयोगी रहा है। उन्होंने कहा कि कोविड-19 अवधि में सार्वजनिक शिकायतों में अभूतपूर्व वृद्धि हुई है, जिसे 3 दिनों की रिकॉर्ड प्रतिक्रिया दर के भीतर शीघ्र और निर्णायक तरीके से नियंत्रित किया गया है।
कार्यशाला के दूसरे दिन, भारत, श्रीलंका, बांग्लादेश, म्यांमार, भूटान, बोस्निया और हर्जेगोविना, ऑस्ट्रिया, केन्या, मोरक्को, नेपाल, ओमान, सोमालिया, थाईलैंड, ट्यूनीशिया, टोंगा, सूडान और उज्बेकिस्तान के 150 अंतरराष्ट्रीय प्रशासनिक अधिकारियों सहित कुल 18 देशों ने भाग लिया।
दूसरे दिन के अन्य सत्रों में, स्वास्थ्य क्षेत्र की तैयारियों पर तकनीकी सत्र की अध्यक्षता भारत की पूर्व स्वास्थ्य सचिव सुश्री सुजाता राव, वंदे भारत मिशन सत्र की अध्यक्षता एयर इंडिया के मुख्य प्रबंध निदेशक श्री राजीव बंसल, जिला स्तर के सर्वोत्तम अभ्यास सत्र की अध्यक्षता पूर्व कैबिनेट सचिव श्री अजीत सेठ और राज्य स्तरीय सर्वोत्तम अभ्यास सत्र की अध्यक्षता डीएआरपीजी के अपर सचिव वी. श्रीनिवास द्वारा की गई।
इस दो दिवसीय कार्यशाला का संयुक्त रूप से आयोजन विदेश मंत्रालय, प्रशासनिक सुधार और लोक शिकायत विभाग एवं राष्ट्रीय सुशासन केंद्र के द्वारा आईटीईसी देशों में कोविड-19 महामारी से लड़ने में भारत की सुशासन व्यवस्थाओं के प्रसार के उद्देश्य से किया गया था। डीएआरपीजी के अपर सचिव और एनसीजीजी के महानिदेशक श्री वी.श्रीनिवास ने कहा कि दो दिवसीय आईटीईसी-एनसीजीजी कार्यशाला में अपेक्षाओं से अधिक भागीदारी हुई और शामिल होने वाले सभी अंतरराष्ट्रीय प्रशासनिक अधिकारियों ने सकारात्मक विचार व्यक्त किए।
उप राष्ट्रपति सचिवालय
उपराष्ट्रपति ने नव वर्ष की पूर्व संध्या पर देशवासियों को बधाई दी
उपराष्ट्रपति श्री जगदीप धनखड़ ने नव वर्ष-2023 के अवसर पर देशवासियों को बधाई दी है। उन्होंने अपने संदेश में कहा,
"नव वर्ष- 2023 के शुभारंभ पर देशवासियों को मेरी हार्दिक शुभकामनाएं और बधाई।
उल्लास का यह पल हमारे लिए देश की प्रगति यात्रा को सुनिश्चित करते हुए अपने प्रयासों को नए जोश और उत्साह के साथ जारी रखने का एक अवसर भी है।
आइए, हम नव वर्ष का स्वागत भारत को प्रगति और समृद्धि की नई ऊचाइयों तक ले जाने के संकल्प के साथ करें।
प्रगति के नए प्रतिमान स्थापित करता हमारा राष्ट्र आज प्रगति, अवसरों और निवेश का एक पसंदीदा वैश्विक केंद्र बन कर उभरा है।
आइए, अपने जीवन में शांति, स्वास्थ्य, सौहार्द और खुशहाली सुनिश्चित करने के लिए हम सब मिल कर साझा प्रयास करें।”
स्वास्थ्य एवं परिवार कल्याण मंत्रालय
श्री अश्विनी कुमार चौबे ने सिंगापुर के टेमासेक फाउंडेशन से 4,475 ऑक्सीजन सांद्रक  की पहली खेप का स्वागत किया
ऑक्सीजन सांद्रक कोविड-19 से निपटने की लड़ाई में केंद्र और राज्य सरकार के प्रयासों में मदद करेंगे: श्री अश्विनी चौबे
स्वास्थ्य और परिवार कल्याण राज्य मंत्री श्री अश्विनी कुमार चौबे ने आज सिंगापुर के टेमासेक फाउंडेशन से 4,475 ऑक्सीजन सांद्रक  की पहली खेप का स्वागत किया। टेमासेक फाउंडेशन ने भारत को कुल 20,000 ऑक्सीजन सांद्रक दान करने की पेशकश की है। शेष ऑक्सीजन सांद्रक अगस्त, 2020 में मिलेंगे। इन उपकरणों को कोविड-19 के मध्यम मामलों के इलाज में उपयोग के लिए राज्यों और संघ शासित प्रदेशों को उपलब्ध कराया जाएगा।
सिंगापुर के टेमासेक फाउंडेशन के प्रति इस मदद के लिए आभार व्यक्त करते हुए श्री अश्विनी कुमार चौबे ने कहा कि ऑक्सीजन सांद्रक देश में कोविड-19 से निपटने की लड़ाई में काफी मदद करेंगे। फाउंडेशन के इस योगदान को ‘समय पर दिया गया मदद’ बताते हुए उन्होंने इंडियन रेड क्रॉस सोसाइटी को कम से कम समय में उपकरणों का आयात करा लेने के लिए बधाई दी। उन्होंने इसकी पूरी प्रक्रिया को संपन्न कराने में टाटा ट्रस्ट के प्रयासों की भी सराहना की। श्री चौबे ने उन सभी लोगों के प्रति गहरा आभार व्यक्त किया जिन्होंने देश में कोविड-19 से निपटने की लडाई में रक्त-दान, प्लाज्मा दान के माध्यम योगदान किया है और इस तरह का योगदान अब भी कर रहे हैं।
श्री चौबे ने कहा कि भारत प्रधानमंत्री श्री नरेन्द्र मोदी के ऊर्जस्वी नेतृत्व में ‘पूरी सरकार’ के दृष्टिकोण के साथ केंद्र और राज्यों / केंद्रशासित प्रदेशों के बीच समन्वित प्रयासों के जरिए कोविड-19 से निपटने की लड़ाई का नेतृत्व कर रहा है। पूरे देश में इसके उत्साहजनक परिणाम दिखाई दे रहे हैं। उन्होंने कहा कि हम राज्य और केन्द्र शासित प्रदेश सरकारों को उनके प्रयासों में हर संभव सहायता प्रदान करने के लिए प्रतिबद्ध हैं।
श्री अश्विनी कुमार चौबे ने ऑक्सीजन सांद्रक की उपयोगिता पर टिप्पणी करते हुए कहा कि ऑक्सीजन सांद्रक कोविड-19 से संक्रमित उन मध्यम रोगियों के लिए सहायक उपकरण हैं, जिन्हें कम ऑक्सीजन संगत की आवश्यकता हो सकती है। ऑक्सीजन सांद्रक वायुमंडलीय हवा को चिकित्सीय ऑक्सीजन में परिवर्तित करते हैं जिसमें 90% -95% की सांद्रता होती है। उन्होंने कहा कि इस उपकरण को भारी ऑक्सीजन सिलेंडर के परिवहन और उनमें फिर से ऑक्सीजन भरने जैसी कोई आवश्यकता नहीं होती है, इसलिए इन्हें उन वार्डों में रखा जा सकता है जहां ऐसे रोगियों का इलाज चल रहा हो। इन मशीनों का उपयोग कोविड देखभाल केंद्रों और उन रेलवे कोचों में किया जा सकता है जिन्हें कोविड देखभाल केंद्रों के रूप में इस्तेमाल करने के लिए बनाया गया है। मंत्री ने कहा कि ऑक्सीजन सांद्रक दूर-दराज के क्षेत्रों में विशेष रूप से उपयोगी हैं,जहां परिवहन संबंधी बाधाएं ऑक्सीजन सिलेंडर की निरंतर आपूर्ति में बाधा बन सकती हैं।
इस कार्यक्रम के दौरान स्वास्थ्य और परिवार कल्याण  सचिव सुश्री प्रीति सूदन, ओएसडी  श्री राजेश भूषण, इंडियन रेड क्रॉस के महासचिव श्री आर के जैन, स्वास्थ्य और परिवार कल्याण के वरिष्ठ अधिकारी और टाटा ट्रस्ट के प्रतिनिधि भी उपस्थित थे।
सूचना और प्रसारण मंत्रालय
बांग्लादेश के प्रतिनिधिमण्डल ने सूचना एवं प्रसारण मंत्रालय के अधिकारियों से मुलाकात की
बंगबंधु शेख मुजीबुर रहमान और बांग्लादेश मुक्ति संग्राम पर फिल्म के सह-निर्माण को अंतिम रूप दिया गया
आकाशवाणी और बांग्लादेश बेतार के बीच सहयोग के लिए कार्य संबंधी समझौते पर सहमति बनी, इसका कार्यान्वयन जून 2019 से होगा
डीडी फ्री डिश अपने प्लेटफॉर्म पर बांग्लादेश टीवी को शामिल करेगा
भारत में बांग्लादेश के उच्चायुक्त महामहिम श्री सैयद मुअज्जम अली और अन्य प्रतिनिधियों सहित बांग्लादेश की प्रधानमंत्री के सलाहकार महामहिम डॉ. गौहर रिजवी के नेतृत्व में आए प्रतिनिधिमंडल ने आज सूचना एवं प्रसारण मंत्रालय के सचिव श्री अमित खरे और अन्य अधिकारियों से मुलाकात की।
इस बैठक में बंगबंधु शेख मुजीबुर रहमान के जीवन और कार्यों पर फीचर फिल्म बनाने के विभिन्न पहलुओं पर ध्यान केंद्रित किया गया, जिसके सह-निर्माण की घोषणा पहले दोनों देशों के माननीय प्रधानमंत्रियों ने की थी। इस फिल्म का निर्देशन जाने-माने फिल्म निर्माता श्री श्याम बेनेगल करेंगे, जो फिल्म के पटकथा लेखक श्री अतुल तिवारी के साथ बैठक के दौरान उपस्थित थे।
बांग्लादेश के प्रतिनिधिमंडल ने बांग्लादेश में फिल्म की शूटिंग के दौरान सुचारू व्यवस्था सुनिश्चित करने में पूर्ण सहयोग देने का आश्वासन दिया। पटकथा लेखक श्री अतुल तिवारी इस परियोजना के लिए पृष्ठभूमि से संबंधित अनुसंधान करने के लिए बांग्लादेश की यात्रा करेंगे – इस कार्य में बांग्लादेश की जानी-मानी फिल्मी हस्ती श्री पिपलू खान उन्हें सहायता प्रदान करेंगे।
बैठक में बांग्लादेश मुक्ति संग्राम पर वृत्तचित्र के सह-निर्माण पर भी चर्चा की गई। इस बात पर आपसी सहमति है कि वृत्तचित्र के निदेशक बांग्लादेश से होंगे, जिन्हें भारत के एक सह-निदेशक द्वारा सहायता प्रदान की जाएगी।
यह भी घोषणा की गई कि प्रसार भारती ने न केवल डीडी फ्री डिश प्लेटफॉर्म पर बांग्लादेश टीवी को शामिल करने बल्कि इसके लिए कैरिज फी भी माफ करने का फैसला किया है।
इसके बदले में बांग्लादेश प्रतिनिधिमंडल ने घोषणा की कि जल्द ही बांग्लादेश में डीटीएच प्लेटफॉर्म की शुरुआत की जाएगी और इसमें दूरदर्शन के चैनल को शामिल किया जाएगा।
दोनों देशों में आकाशवाणी और बांग्लादेश बेतार के बीच सहयोग पर कार्य संबंधी समझौते पर भी सहमति बनी जिसका कार्यान्वयन जून 2019 से शुरू होगा।
भारतीय प्रतिनिधिमंडल ने दोनों देशों में मौजूद सामुदायिक रेडियो के मजबूत नेटवर्क पर भी प्रकाश डाला और बांग्लादेश के कर्मियों के प्रशिक्षण के साथ ही इस क्षेत्र में कंटेंट और सर्वोत्तम प्रथाओं को साझा करने के लिए भारतीय जनसंचार संस्थान  की सेवाओं की पेशकश की।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट - 540वां दिन
भारत का समग्र टीकाकरण कवरेज 198.75 करोड़ से अधिक हुआ
आज शाम 7 बजे तक 8 लाख से अधिक टीके की खुराक दी गई
भारत का कोविड -19 टीकाकरण कवरेज आज 198.75 करोड़ से अधिक हो गया है। आज शाम 7 बजे तक 8 लाख  से अधिक टीके की खुराक दी जा चुकी है। आज देर रात तक दिन के लिए अंतिम रिपोर्ट के संकलन के साथ दैनिक टीकाकरण संख्या वृद्धि होने की संभावना है|
जनसंख्या प्राथमिकता समूहों के आधार पर अलग किए गए टीके की खुराक का संचयी कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10409554
|
|
दूसरी खुराक
|
|
10071723
|
|
प्रीकॉशन डोज
|
|
5854133
|
|
एफएलडब्ल्यू
|
|
पहली खुराक
|
|
18425539
|
|
दूसरी खुराक
|
|
17637163
|
|
प्रीकॉशन डोज
|
|
10867763
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
37459201
25102190
|
|
आयु वर्ग 15-18 वर्ष
|
|
पहली खुराक
|
|
60683232
|
|
|
|
दूसरी खुराक
|
|
49562085
|
|
आयु वर्ग 18-44 वर्ष
|
|
पहली खुराक
|
|
558564354
|
|
दूसरी खुराक
प्रीकॉशनडोज
|
|
503858571
3945115
|
|
आयु वर्ग 45-59 वर्ष
|
|
पहली खुराक
|
|
203501106
|
|
दूसरी खुराक
प्रीकॉशन डोज
|
|
194017380
3024944
|
|
60 वर्ष से अधिक
|
|
पहली खुराक
|
|
127308998
|
|
दूसरी खुराक
|
|
121216174
|
|
प्रीकॉशन डोज
|
|
26022940
|
|
कुल दी गई पहली खुराक
|
|
1016351984
|
|
कुल दी गई दूसरी खुराक
|
|
921465286
|
|
प्रीकॉशन डोज
|
|
49714895
|
|
कुल
|
|
1987532165
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 9 जुलाई, 2022 
|
|
एचसीडब्ल्यू
|
|
पहली खुराक
|
|
54
|
|
दूसरी खुराक
|
|
358
|
|
प्रीकॉशन डोज
|
|
14470
|
|
एफएलडब्ल्यू
|
|
पहली खुराक
|
|
116
|
|
दूसरी खुराक
|
|
768
|
|
प्रीकॉशन डोज
|
|
53866
|
|
आयु वर्ग 12-14 वर्ष
|
|
पहली खुराक
दूसरी खुराक
|
|
52459
112399
|
|
आयु वर्ग 15-18 वर्ष
|
|
पहली खुराक
|
|
16056
|
|
|
|
दूसरी खुराक
|
|
44744
|
|
आयु वर्ग 18-44 वर्ष
|
|
पहली खुराक
|
|
26117
|
|
दूसरी खुराक
प्रीकॉशन डोज
|
|
158266
138253
|
|
आयु वर्ग 45-59 वर्ष
|
|
पहली खुराक
|
|
5620
|
|
दूसरी खुराक
प्रीकॉशन डोज
|
|
35741
54398
|
|
60 वर्ष से अधिक
|
|
पहली खुराक
|
|
3816
|
|
दूसरी खुराक
|
|
24496
|
|
प्रीकॉशन डोज
|
|
153667
|
|
कुल दी गई पहली खुराक
|
|
104238
|
|
कुल दी गई दूसरी खुराक
|
|
376772
|
|
प्रीकॉशन डोज
|
|
414654
|
|
कुल
|
|
895664
देश में सबसे कमजोर जनसंख्या समूहों को कोविड-19 से बचाने के लिए एक उपाय के रूप में टीकाकरण अभ्यास की नियमित रूप से समीक्षा की जाती है और उच्चतम स्तर पर निगरानी की जाती है।
स्वास्थ्य एवं परिवार कल्याण मंत्रालय
भारत में कोविड-19 की कुल टीकाकरण कवरेज 76.57 करोड़ से अधिक
बीते चौबीस घंटे में 64.5 लाख से अधिक वैक्सीन लगाई गई
स्वस्थ्य होने की वर्तमान दर 97.64 प्रतिशत
पिछले 24 घंटों में 30,570 नए मामले दर्ज किये गए
भारत में सक्रिय मामलों  की संख्या कुल मामलों का 1.03 प्रतिशत
पिछले 83 दिनों से साप्ताहिक सक्रिय मामलों की दर  3 प्रतिशत से कम
पिछले 24 घंटों में 64,51,423 वैक्सीन की खुराक देने के साथ, भारत का कोविड-19 टीकाकरण कवरेज आज सुबह 7 बजे तक अनंतिम रिपोर्टों के अनुसार 76.57 करोड़  से अधिक हो गया। इन उपलब्धि को 77,22,914 सत्रों के माध्यम से हासिल किया गया है।
आज सुबह 7 बजे तक की अनंतिम रिपोर्ट के अनुसार संचयी आंकड़ों के विवरण में शामिल हैं:
|
|
एचसीडब्ल्यू
|
|
पहली खुराक
|
|
1,03,65,645
|
|
दूसरी खुराक
|
|
86,41,364
|
|
एफएलडब्ल्यू
|
|
पहली खुराक
|
|
1,83,40,334
|
|
दूसरी खुराक
|
|
1,42,03,101
|
|
18-44 वर्ष आयु समूह
|
|
पहली खुराक
|
|
30,91,72,935
|
|
दूसरी खुराक
|
|
4,88,51,566
|
|
45-59 वर्ष आयु समूह
|
|
पहली खुराक
|
|
14,62,56,729
|
|
दूसरी खुराक
|
|
6,50,07,644
|
|
60 वर्ष से अधिक आयु
|
|
पहली खुराक
|
|
9,45,11,108
|
|
दूसरी खुराक
|
|
5,03,66,711
|
|
कुल
|
|
76,57,17,137
केंद्र सरकार पूरे देश में कोविड-19 टीकाकरण की गति को तेज करने और इसके दायरे का विस्तार करने के लिए प्रतिबद्ध है।
पिछले 24 घंटों में 38,303 रोगियों के स्वस्थ होने से स्वास्थ्य लाभ लेने वाले रोगियों  की कुल संख्या बढ़कर 3,25,60,474 हो गई है।
परिणामस्वरूप, भारत में स्वस्थ होने की दर 97.64% है।
केंद्र और राज्यों/केंद्र शासित प्रदेशों द्वारा निरंतर और सहयोगात्मक रूप से किए जा रहे प्रयासों के फलस्वरूप पिछले लगातार 81 दिनों से 50,000 से कम दैनिक नए मामले दर्ज किए जा रहे हैं।
पिछले 24 घंटे में 30,570 नए मामले सामने आए।
वर्तमान में सक्रिय मामले 3,42,923 हैं। वर्तमान में यह सक्रिय मामले देश के कुल पुष्टि वाले मामलों का 1.03% हैं।
देश भर में जाँच क्षमता का विस्तार जारी है। पिछले 24 घंटों में कुल 15,79,761 जाँच की गई हैं। भारत ने अब तक कुल 54.77 करोड़  जाँच की गई हैं।
देश भर में जाँच क्षमता को बढ़ाया गया है, पिछले 83 दिनों से साप्ताहिक पुष्टि वाले मामलों की दर 3 प्रतिशत से कम रहते हुए 1.93 प्रतिशत बनी हुई है। दैनिक रूप से पुष्टि वाले मामलों की दर 1.94 प्रतिशत है। दैनिक रूप से पुष्टि वाले मामलों की दर लगातार पिछले 17 दिनों से 3 प्रतिशत से कम और 100 दिनों से दैनिक 5 प्रतिशत से नीचे बनी हुई है।
वाणिज्य एवं उद्योग मंत्रालय
मसाला बोर्ड ने हल्दी के खरीदारों और विक्रेताओं की वर्चुअल बैठक आयोजित की
हल्दी की फसल कटाई का समय नजदीक आने के साथ ही मसाला बोर्ड ने बाजार में संपर्कों को मजबूत करने और निर्यात को बढ़ावा देने के लिए खरीदारों और विक्रेताओं की एक वर्चुअल बैठक  का आयोजन किया। बैठक में कुल 122 प्रतिभागी मौजूद थे। बीएसएम का उद्देश्य किसानों और किसान उत्पादक समूहों को उनकी फसल की बेहतर कीमत उपलब्ध कराना था।
कोविड-19 महामारी के दौर में रोग प्रतिरोधक क्षमता बढ़ाने वाले गुणों के कारण हल्दी की मांग बढ़ाने में मुख्य भूमिका निभाई है, जिसके परिणामस्वरूप इसकी मांग में 42 प्रतिशत  और हल्दी निर्यात में 35 प्रतिशत  के दौरान 858.10 करोड़ रुपये) का इजाफा हुआ।
बीएसएम का उद्घाटन करते हुए निजामाबाद के माननीय सांसद श्री अरविंद धर्मपुरी ने कहा कि यह क्षेत्र हल्दी की खेती के लिए जाना जाता है और अपने स्वास्थ्य गुणों वाले इस मसाले के प्रसंस्करण और मूल्य संवर्धन पर ध्यान केंद्रित कर क्षेत्र से इसका निर्यात बढ़ाने की गुंजाइश है। उन्होंने यह भी सुझाव दिया कि हल्दी की गुणवत्ता में सुधार के लिए किसानों को मार्गदर्शन दिया जा सकता है।
हल्दी मुख्य रूप से तेलंगाना, आंध्र प्रदेश, तमिलनाडु, कर्नाटक, केरल, महाराष्ट्र, ओडिशा, पश्चिम बंगाल और उत्तर पूर्वी राज्यों में उगाई जाती है। तेलंगाना देश का सबसे बड़ा मसाला उत्पादक है, जिसमें चार जिले शामिल हैं। राज्य में हल्दी उत्पादन का करीब 90 प्रतिशत निजामाबाद, करीमनगर, वारंगल और आदिलाबाद में होता है।
मसाला बोर्ड ने समर्थन विस्तार के अलावा फसल कटाई सुधार और निर्यात प्रसार गतिविधियों के संचालन और तालमेल प्लेटफार्मों पर हितधारकों को एक साथ लाने के लिए हल्दी टास्क फोर्स समिति  का गठन किया है, जिससे हल्दी के पूर्ण व्यावसायिक संभावनाओं के दोहन के लिए विभिन्न हितधारकों द्वारा सहयोगात्मक प्रयासों को बढ़ाना है। क्षेत्र से स्वच्छ और गुणवत्ता वाले मसालों की उपलब्धता सुनिश्चित करने के लिए बीज सामग्री की शुद्धता, फसल कटाई के बाद के कार्यों समेत अन्य मुद्दों को लेकर समिति अब तक तीन बैठकें आयोजित कर चुकी है।
फाइनेंस कमीशन
वित्त आयोग ने अपनी सलाहकार परिषदके साथ बैठक की
पंद्रहवें वित्त आयोग ने 25 और 26 जून,2020 को अपनी सलाहकार परिषद के साथ वर्चुअल बैठकें की और विभिन्न महत्वपूर्ण मुद्दों पर चर्चा की। पंद्रहवें वित्त आयोग केअध्यक्ष श्री एन.के. सिंहकी अध्यक्षता में हुई बैठक में आयोग के सभी सदस्यों और वरिष्ठ अधिकारियों ने भाग लिया। 25 जून, 2020 की बैठक में सलाहकार परिषद के डॉ. कृष्णमूर्ति सुब्रमण्यन,डॉ. साजिद जेड. चिनॉय,डॉ. प्राची मिश्रा,श्री नीलकंठ मिश्रा और डॉ. ओंकार गोस्वामी के साथ ही विशेष तौर पर आमंत्रित डॉ. रथिन रॉय शामिल हुए। डॉ. शंकर आचार्य और डॉ. प्रोनाब सेन के साथ सलाहकार परिषद के डॉ. अरविंद विरमानी,डॉ. डी.के. श्रीवास्तव,डॉ. एम गोविंदा राव और डॉ. सुदीप्तो मुंडले 26 जून, 2020 को हुई बैठक में शामिल हुए। वर्ष 2020-21 के लिए पन्द्रहवें वित्त आयोगकी रिपोर्ट सौंपने के बाद सलाहकार परिषद के साथ बैठकों का यह तीसरा दौर था और कोविड-19 महामारी की वजह से राष्ट्रीय लॉकडाउन की शुरुआत के बाद ऐसी दूसरी बैठक थी।
सलाहकार परिषद के सदस्यों ने बैठक में कहा कि अप्रैल में वित्त आयोग के साथ बैठक के बाद राष्ट्रीय स्तर पर लॉकडाउन मई तक के लिए बढ़ा दिया गया और और अब चरणबद्ध तरीके से प्रतिबंध हटाए जा रहे हैं, जिसके परिणामस्वरूप आर्थिक गतिविधियां धीरे-धीरे फिर से शुरू हो रही हैं। हालांकि,अर्थव्यवस्था और संघ तथा राज्य सरकारों की राजकोषीय स्थिति पर महामारी का प्रभाव अब भी बहुत अनिश्चित है। कई विश्लेषकों और थिंक-टैंक ने वर्ष 2020-21 के लिए अपने जीडीपी विकास अनुमानों को कम कर दिया है। कई जगहों पर एक-दूसरे से दूरी बनाए रखने  के उपायों और स्थानीय स्तर पर प्रतिबंधों के कारणआपूर्ति श्रृंखला अभी तक पूरी तरह से बहाल नहीं हुई है जिससे स्थिति के सही हालत में आने की प्रक्रिया बाधित हो रही है।
सलाहकार परिषद ने संघ और राज्य सरकारों के कर राजस्व संग्रहण में अर्थव्यवस्था में आई बाधाओं की वजह से पड़े प्रतिकूल प्रभावों पर भी चर्चा की। परिषद के कुछ सदस्यों ने यह देखते हुए कि महामारी के कारण कर संग्रहण प्रभावित हो सकता है, यह संकेत दिया कि कर संग्रह पर महामारी का प्रभाव विषम भी हो सकता है।
बैठक में महामारी के बाद सार्वजनिक ऋण के समेकन के लिए उचित मार्ग की स्थापना में बाधाओं और संभावनाओं के साथ सरकार के घाटे और ऋण के निहितार्थ पर भी चर्चा की गई। इसमें व्यय पक्ष पर कहा गया किसरकारों पर स्वास्थ्य,गरीबों और अन्य आर्थिक एजेंटों को सहायता मुहैया कराने के कारण खर्च का पर्याप्त बोझ पड़ेगा।
सलाहकार परिषद के सदस्यों ने बैठक में कहा कि आगे बढ़ने में बड़ी अनिश्चितता है और पांच साल की अवधि के लिए राजकोषीय हस्तांतरण को तैयार करने में आयोग के सामने बड़ी चुनौतियां होंगी। सलाहकार परिषद के साथ आयोग आर्थिक और राजकोषीय मोर्चे पर उभरते संकेतों की बारीकी से निगरानी करेगा ताकि सर्वोत्तम संभव मूल्यांकन किया जा सके।
सड़क परिवहन एवं राजमार्ग मंत्रालय
एनएचएआई ने वित्तीय वर्ष 2019-20 के दौरान सर्वाधिक राष्ट्रीय राजमार्गों का निर्माण किया
भारतीय राष्ट्रीय राजमार्ग प्राधिकरण  ने वित्तीय वर्ष 2019-20 में 3,979 किलोमीटर राष्ट्रीय राजमार्गों का निर्माण किया है। यह किसी भी वित्तीय वर्ष में एनएचएआई द्वारा किया गया सबसे अधिक राजमार्ग निर्माण है। बीते कुछ वर्षों में निर्माण की गति में निरंतर वृद्धि देखी जा रही है और वित्तीय वर्ष 2018-19 में 3,380 किलोमीटर राष्ट्रीय राजमार्गों का निर्माण किया गया। इसी परिपाटी को बरकरार रखते हुए वित्तीय वर्ष 2019-20 में एनएचएआई ने 3,979 किलोमीटर राष्ट्रीय राजमार्गों का निर्माण कर 1995 में अपनी स्थापना के बाद सर्वाधिक निर्माण कार्य किया।
सड़क परिवहन एवं राजमार्ग मंत्रालय ने महत्वाकांक्षी राजमार्ग विकास कार्यक्रम भारतमाला परियोजना की परिकल्पना की है जिसके अंतर्गत लगभग 65,000 किलोमीटर राष्ट्रीय राजमार्गों का निर्माण करना शामिल है। भारतमाला परियोजना के चरण-1 में मंत्रालय ने 5 वर्षों के भीतर 5,35,000 करोड़ रुपये के परिव्यय के साथ 34,800 किलोमीटर राष्ट्रीय राजमार्गों के कार्यान्वयन को मंजूरी दी है। भारतमाला परियोजना के चरण-1 के दौरान एनएचएआई लगभग 27,500 किलोमीटर राष्ट्रीय राजमार्गों का निर्माण करने के लिए अधिदेशित है।
निर्माण की गति में तेजी लाने के लिए रुकी हुई परियोजनाओं को पुन: शुरु करने तथा नई परियोजनाओं को पूर्ण करने के कार्य में तेजी लाने के लिए बड़ी संख्या में कदम उठाए गए हैं :
- भूमि अधिग्रहण को सुचारु बनाना और बोलियां आमंत्रित करने से पहले भूमि के बड़े भाग का अधिग्रहण करना।
- भूमि अधिग्रहण, मंजूरी आदि के संदर्भ में परियोजना की पर्याप्त तैयारी के बाद परियोजनाएं प्रदान करना।
- कार्य व्याप्ति में परिवर्तन  और समयबद्ध रूप से समय का विस्तार  के संदर्भ में मामलों का निपटान।
- आरओबी के लिए सामान्य प्रबंध आरेख  की मंजूरी की प्रक्रिया को सरलीकृत किया गया है और उसे ऑनलाइन किया गया है।
- अन्य मंत्रालयों और राज्य सरकारों के साथ निकट समन्वय बनाना।
- एकमुश्त धन उपलब्ध कराना।
- विभिन्न स्तरों पर नियमित समीक्षा और परियोजना के कार्यान्वयन में रुकावटों की पहचान करना/ उन्हें दूर करना।
- इक्विटी निवेशकों के लिए प्रस्तावित निकास
- सड़क क्षेत्र के ऋणों का प्रतिभूतिकरण
- परियोजनाओं को पूरा होने में देरी को टालने के लिए विवादों निपटान तंत्र में सुधार।
शिक्षा मंत्रालय
डॉ. सुभाष सरकार ने तोलकाप्पियम के हिंदी अनुवाद और शास्त्रीय तमिल साहित्य की 9 पुस्तकों के कन्नड़ अनुवाद का विमोचन किया, तमिल साहित्य और संस्कृति की समृद्ध विरासत की प्रशंसा की
शिक्षा राज्य मंत्री डॉ. सुभाष सरकार ने तोलकाप्पियम के हिंदी अनुवाद और शास्त्रीय तमिल साहित्य की 9 पुस्तकों के कन्नड़ अनुवाद का आज यहां विमोचन किया।
इस अवसर पर श्री सरकार ने कहा कि भारतीय सांस्कृतिक परंपराओं के इतिहास में तमिल भाषा का महत्वपूर्ण स्थान है। तमिल साहित्य और संस्कृति की समृद्ध विरासत ने समय के उतार-चढ़ाव को झेला है और सदियों से फल-फूल रहा है। उन्होंने कहा कि संगम साहित्य और तोलकाप्पियम इस समृद्ध और गौरवशाली परंपरा का हिस्सा हैं और देश को इस विरासत पर बेहद गर्व है। उन्होंने विश्वास व्यक्त किया कि लोग इन ग्रंथों में निहित साहित्यिक समृद्धि और ज्ञान का स्वाद लेना चाहेंगे। उन्होंने इन अनुवादों को प्रकाशित करने और इस साहित्य को हिंदी और कन्नड़ पाठकों के लिए उपलब्ध कराने में उत्कृष्ट योगदान के लिए केंद्रीय शास्त्रीय तमिल संस्थान और इसके अनुवादकों की टीम को बधाई दी।
श्री सरकार ने कहा कि ग्रंथों का अनुवाद महत्वपूर्ण है क्योंकि यह न केवल पहुंच और व्यापक पाठक संख्या प्रदान करता है बल्कि विभिन्न स्रोत भाषाओं से नए शब्दों को पेश करके भाषाओं को समृद्ध भी करता है।
इस अवसर पर केन्द्रीय शास्त्रीय तमिल संस्थान  के उपाध्यक्ष प्रो. ई. सुंदरमूर्ति; सीआईसीटी के निदेशक प्रो. आर. चंद्रशेखरन और मंत्रालय के वरिष्ठ अधिकारी भी उपस्थित थे।
तमिल लेखन प्रणाली 250 ईसा पूर्व की है और तमिल संगम कविता में 473 कवियों द्वारा रचित तमिल में 2381 कविताएँ हैं, कुछ 102 गुमनाम हैं। अधिकांश विद्वानों का सुझाव है कि पहली शताब्दी से चौथी शताब्दी तक फैले ऐतिहासिक कैनकम साहित्य युग को विश्व साहित्य के सर्वश्रेष्ठ में से एक माना जाता है। यद्यपि यह विश्वास करना उचित है कि प्राचीन तमिल में ही एक लंबी काव्य परंपरा और साहित्य का एक बड़ा समूह था, केवल तोलकाप्पियम नामक कविता में एक व्याकरणिक ग्रंथ, आठ संकलन  और दस गीत  समय के कहर से बच गए हैं। एट्टुत्तोकाई में नट्रिनै, कुरुंटोकाई, एग्नकुरुनुरु, पथित्रुपट्टु, परिपादल, कलित्टोकाई, अकाननुरु और पुराणनुरु शामिल हैं।
अनुभवी तमिल और कन्नड़ विद्वानों और बैंगलोर तमिल संगम की एक टीम द्वारा संगम साहित्य का कन्नड़ में अनुवाद करने का प्रयास किया जा रहा था। अनुवादक दोनों भाषाओं के अच्छे जानकार हैं और उन्हें अनुवाद कार्य को पूरा करने का बहुत अच्छा अनुभव है। शास्त्रीय तमिल पाठ के कन्नड़ अनुवाद को नौ खंडों में 8,000 से अधिक पृष्ठों के साथ प्रकाशित करने के लिए त्वरित पहल की गई थी और सीआईसीटी इसे प्रकाशित करके सफल रहा था।
तोल्काप्पियम सबसे प्राचीन विद्यमान तमिल व्याकरण ग्रंथ है और तमिल साहित्य का सबसे पुराना लंबा काम है। तमिल परंपरा में कुछ लोग पौराणिक दूसरे संगम में पाठ को पहली सहस्राब्दी ईसा पूर्व या उससे पहले में रखते हैं। तोलकाप्पियम, व्याकरण और काव्य पर एक अनूठा काम है, इसके नौ खंडों के तीन भागों में, एज़ुट्टु , कर्नल  और पोरुल  से संबंधित है। बोलचाल से लेकर सबसे काव्यात्मक तक मानव भाषा के लगभग सभी स्तर तोल्काप्पियार के विश्लेषण के दायरे में आते हैं, क्योंकि वे स्वर विज्ञान, आकृति विज्ञान, वाक्य रचना, बयानबाजी, छंद और काव्य पर उत्कृष्ट काव्यात्मक और एपिग्रामेटिक बयानों में व्यवहार करते हैं। पद्य  में हिंदी अनुवाद में तोलकप्पियम का अनुवाद डॉ. एच बालसुब्रमण्यम और प्रो. के. नचिमुथु द्वारा किया गया था और 1214 पृष्ठों के साथ हार्डबाउंड के साथ प्रकाशित किया गया था।